SOWA Social Awards Slovakia

**SOWA Social Awards Slovakia**, je anketa obľúbenosti osobností sociálnych sietí na Slovensku. Cieľom je prostredníctvom hlasovania ľudí a odbornej poroty vyhodnotiť najlepších influencerov, či vlogerov na Slovensku. Organizátorom, vyhlasovateľom a držiteľom licencie ankety je FAKT MEDIA, s.r.o. Je organizovaná každoročne od roku 2020. Prvý ročník sa uskutočnil 29. septembra 2020. Galavečer odovzdávania cien bol do roku 2022 vysielaný na kanáloch TV Markíza, od r. 2023 na TV JOJ. 
Motto súťaže znie: „S vplyvom prichádza zodpovednosť“.

## Ocenenie
Cenou pre víťaza každej z kategórii je soška navrhnutá dizajnérkou Kvetoslavou Kubušovou. Ide o čistý kovový monolit s frézovaným nápisom dovnútra, vyrobený z hliníka. V prípade rovnosti hlasov vo finále ocenenie získajú všetci
influenceri či vlogeri s rovnakým počtom hlasov.

## Kategórie
V priebehu rokov sa rôzne menili hodnotené kategórie aj ich názvy. Z hľadiska počtu sa najmenej cien, presnejšie desať, udelilo v v roku 2020; najviac v roku 2022, so 14 kategóriami. Od zahájenia ankety sa obecne udržalo sedem kategórií, z toho päť súťažných (Krása, Cestovanie, Spoločenská zodpovednosť, Šport a zdravie, Jedlo, Zábava) - jedna špeciálna - cena diváka, taktiež známa ako absolútny víťaz a jedna nesúťažná - cena poroty.

### Aktuálne
* **Krása** • do r. 2021 zlúčená s módou, v r. 2020 ako Best Beauty & Lifestyle, v r. 2021 ako Fashion and Beauty
* **Cestovanie** • v r. 2020 udeľovaná ako Best Travel, v r. 2021 neudeľovaná
* **Spoločenská zodpovednosť** • v r. 2020 udeľovaná ako Best Public Responsibility, v r. 2021 ako Public Responsibility
* **Šport a zdravie** • v r. 2020 udeľovaná ako Best Fitness & Health, v r. 2021 rozdelená na Sport Inspiration a Public Health, v r. 2022 samostatne ako Šport
* **Móda**• do r. 2021 zlúčená s krásou, v r. 2020 ako Best Beauty & Lifestyle, v r. 2021 ako Fashion and Beauty, v r. 2022 neudeľovaná
* **Osobnosť médií** • udeľovaná od r. 2021, v r. 2021 ako Media Speaker
* **Herec** • udeľovaná od r. 2021, v r. 2021-2022 v jednej kategórii (v r. 2021 ako Actor/Acress; v r. 2022 ako Herec/čka)
* **Herečka** • udeľovaná od r. 2021, v r. 2021-2022 v jednej kategórii (v r. 2021 ako Actor/Acress; v r. 2022 ako Herec/čka)
* **Hudba** • udeľovaná od r. 2021, v r. 2021 ako Music World)
* **Jedlo** • v r. 2020 udeľovaná ako Best Food, v r. 2021 ako Food
* **TikTok** • udeľovaná od r. 2023
* **Podcast** • udeľovaná od r. 2022
* **Zábava** • v r. 2020 udeľovaná ako Best Entertainment, v r. 2021 ako Entertainment
* **Cena diváka** • udeľovaná od r. 2020
* **Cena poroty** • udeľovaná od r. 2020

### Pozastavené/zaniknuté
* **Community Page** • udeľovaná do r. 2021, v r. 2020 ako Best Community Page
* **Family** • udeľovaná do r. 2021, v r. 2020 ako Best Family
* **No Limits** • udeľovaná v r. 2020
* **Brand of Slovakia** • udeľovaná v r. 2021
* **YouTube** • udeľovaná v r. 2022

### Počet kategórií
* 1. ročník (2020) - 9 súťažných a cena poroty
* 2. ročník (2021) - 13 súťažných a cena poroty
* 3. ročník (2022) - 13 súťažných a cena poroty
* 4. ročník (2023) - 12 súťažných a cena poroty

## Superlatívy
S celkovým počtom štyroch výhier v hlavných kategóriach, je Fero Joke najúspešnejším účastníkom v doterajšej histórii SOWA Social Awards Slovakia, a to v kategórii Zábava. 

Zahŕňajúc i tie špeciálne ceny, Fero Joke naakulumoval sedem prvenstiev vrátane troch „absolútnych“.

## Ceremónie
Prvý ročník odvysiela Televízia Markíza na online platforme Markíza Plus v TV zázname.

## Referencie

## Externé odkazy
* Oficiálny web 

Kategória:Slovenské ocenenia